কল অব ডিউটি: মোবাইল
কল অব ডিউটি: মোবাইল হলো একধরনের ফার্স্ট পার্সন শুটার গেম, যেটি টিমি স্টুডিওস কর্তৃক উন্নয়নকৃত এবং অ্যাক্টিভিশন কর্তৃক প্রকাশিত। এটি মূলত জনপ্রিয় ভিডিও গেম কল অব ডিউটি সিরিজের মোবাইল সংস্করণ। স্মার্টফোনের জন্য নতুনভাবে প্রকাশিত এই গেমটি অ্যান্ড্রয়েড ও আইওএস অপারেটিং সিস্টেমে চালানো যায়। এটি ১ অক্টোবর ২০১৯ তারিখে সারাবিশ্বে মুক্তি দেওয়া হয়। এটি প্রকাশ সম্পর্কে ২০১৯ সালের মার্চে ঘোষণা করা হয়। ঘোষণার পর শীঘ্রই এটির বেটা সংস্করণ অস্ট্রেলিয়া ও কানাডাতে প্রকাশিত হয়। চীনের ইন্টারনেট জায়ান্ট টেন্সেন্ট হোল্ডিং লিমিটেডের তৈরি এই গেমের মূল আকর্ষণ হল এটি ফার্স্ট পারসন শুটার গেম। এ ছাড়াও এটি পাবজির তুলনায় অনলাইনে ভাল ভাবে খেলা যায় বলেও দাবি করেন তারা।